Lav et referat af nedenstående tekst:

Tekst:
Vi går lidt stille med dørene, heroppe nordpå. Og det er godt nok. Der er ingen der gider høre på en brallerrøv. Derfor er det måske en lille smule unordjysk, når vi nu på TV2 Nord kårer en Årets Nordjyde. Men vi gør det alligevel, for der er så mange mennesker som hver dag i det stille gør en fantastisk indsats uden at forvente noget til gengæld. De gør det bare – fordi det trænger til at blive gjort. Den slags mennesker vil vi gerne hylde, og det gør vi, når vi hvert år laver et stort tv-show og fejrer den person, der ender med at blive kåret til Årets Nordjyde. For ved at fejre vinderen, fejrer vi også alle dem, der kunne have vundet. Dem der måske burde have vundet. Dem der går under radaren og bare er helt uundværlige – uden nogen opdager det. Det er de mennesker, der får sportsforeningen til at hænge sammen, dem der gør livet bedre for grupper eller individer, der har brug for lidt hjælp. Eller megen. Dem der har kræfter til at være noget, ikke bare for sig selv og familien – men for en hel flok. Eller måske bare ganske, ganske unikke for nogle ganske få. Man kunne kalde dem hverdagens helte. Og dem er der mange af her i vores område. Derfor strømmer det ind med indstillinger, hver eneste gang, vi går på jagt efter kandidater. Og bag hver eneste indstilling gemmer sig en succeshistorie om et menneske, der har flere kræfter end de fleste. Og det aftvinger den største respekt, når man sidder og læser historierne bag indstillingerne. Sikke mange fantastiske mennesker, der er derude. Herfra skal lyde en varm tak for alt det I gør! Årets Nordjyske Ambassadør Det samme fortjener en masse mennesker, som på den helt store scene svinger den nordjyske fane smukt. De findes i sportens verden, i kulturens, i erhvervslivets. Mennesker, som hver på deres måde sætter en smuk ramme om, hvad det vil sige at være nordjysk. Modsat den typiske kandidat til Årets Nordjyde gør disse mennesker det bare nationalt – eller ligefrem internationalt. Sætter et positivt spotlight på den egn, de stammer fra – ved at optræde på en måde, vi kan være stolte af her hos os. Selv om det jo godt nok ikke er noget, vi bruger. Vi plejer at nøjes med at være taknemmelige, som Niels Hausgaard udtrykker det. Men selv om man er i mediernes søgelys og er et kendt ansigt i det offentlige rum, så glemmer vi det af og til alligevel: at give disse nordjyske ambassadører den tak, de fortjener. Derfor har vi på TV2 Nord som noget nyt i år introduceret endnu en pris: Årets Nordjyske Ambassadør. Den titel giver vi til en person, som i kraft af sin personlige optræden i offentligheden har sat et positivt spotlight på vores landsdel. Hvem bliver Årets Nordjyde og Årets Nordjyske Ambassadør? Det ved vi ikke endnu. Men vi ved, at feltet er stærkt – og vi glæder os til at finde ud af det, når vi den 7. oktober holder en kæmpe fest for at fejre disse fantastiske mennesker. Du kan se det hele på tv – og hvis du er hurtig, er det vistnok stadig billetter. God fornøjelse! Mød de fem nominerede herunder:

Referat:
- Selvom man er i mediernes søgelys og er et kendt ansigt i det offentlige rum, så glemmer vi det af og til alligevel: At give disse nordjyske ambassadører den tak, de fortjener.